Page:Battle of Harlaw.pdf/6

 6 The sun shone fair when he left my side, It was to buy a ring to marry me; But the tempest raired within the hour, An’ now he lies ’neath yon stormy sea.

He kissed my cheek when he left the shore. Oh ! little thought I what would betide him Now he lies ’neath yon stormy wave. An' oh ! that I were lying aside him.

My auntie bids me braid my hair. An’ aye she froons and flytes on me, She says that greetin’ pales my cheek, An’ dims the lustre o’ my e’e.

She tells me I maun busk me braw, An’ smile as I was wont to dee, For Willie’s love I maun forget. An’ anither lad will marry me.

But I am now a widowed bride, For nae ither hae I love to gie ; My bridal robes my winding sheet. The auld kirkyard my bed ’ill be.

Now mither dear oh lift my head, For ae last look o’ yon blue sea, For Death’s caul’ han’ lies on my heart An’ his shadow darkens o’er my e’e.

My Annie dinna mourn sae sair. An’ that dark forbodin’ o’ lat be— For there’s better lads in Gamrie yet. That fair would wile my pet fae me.